' kyushu jangara ramen' ร้านราเมนต้นตำรับสไตล์คิวชู ซึ่งมีชื่อเสียงโด่งดังในญี่ปุ่น ได้มาเปิดในไทยแล้วที่ชั้น 2 เจอเวนิว ทองหล่อ ข้างๆร้านไดโซะ ให้นักชิมราเมนได้ตามไปชิมโดยไม่ต้องไปไกลถึงญี่ปุ่น และที่นี่ก้อถือเป็นสาขานอกประเทศสาขาแรกด้วยนะคะ

ราเมนที่นี่จะมีความพิเศษตรงน้ำซุปสูตรพิเศษที่มีให้เลือก 4 แบบด้วยกันคือ                                    - original รสชาติกลมกล่อมหอมหวานตามธรรมชาติจากการต้มกระดูกหมู ซี่โครงไก่ และผักนานาชนิด
- miso น้ำซุปออริจินัลที่เพิ่มรสชาติความหอมกลมกล่อมของมิโซะเข้าไป 
- black น้ำซุปออริจินัลผสมซอสกระเทียมสูตรพิเศษ ให้มีรสชาติเข้มข้นหอมกระเทียม 
- red น้ำซุปออริจินัลเพิ่มความเผ็ดจัดจ้านด้วยพริกสูตรพิเศษ ที่สามารถเลือกได้ 3 ระดับ
ส่วนเส้นก้อจะมีลักษณะเป็นเอกลักษณ์คือเป็นเส้นกลมเล็กสไตล์คิวชู และดีตรงที่ทุกแบบสามารถสั่งได้ทั้งไซส์ s และ m จะทานมากทานน้อยก้อเลือกได้ตามชอบเลยค่ะ

ในส่วนท้อปปิ้งก้อมีครบตามมาตรฐานร้านราเมน ที่เด่นๆจะเป็นหมูชาชูย่างและเมนไทโกะปรุงรสแบบคิวชู และหากไม่อยากทานราเมน ยังมีเมนูข้าวหน้าหมูชาชู และของทานเล่นอีกเล็กน้อยให้ทานรองท้องได้อีกด้วยค่ะ

#เมนูที่สั่ง#
- kyushu jangara red 
+ เลือกแบบธรรมดาไซส์ m เพิ่มสาหร่าย ความเผ็ดระดับ 2 ในชามจะมีหมูชาชู เห็ดหูหนู กะหล่ำปลี และโรยงาขาวเพิ่มความหอมมาด้านบน และมีผักดองเสิร์ฟเคียงมาด้วยค่ะ

- jangara original
+ เป็นไซส์ s จะมีหมูชาชู 1 ชิ้น พร้อมเห็ดหูหนู ต้นหอมซอย และงาขาวค่ะ 

- สลัดผักโขมกับหมูชาชู
+ ประกอบด้วยผักโขมลวก หมูชาชู และมะเขือเทศ แต่พอดีมะเขือเทศหมดเลยมีแต่ผักโขมล้วนนะคะ ทานกับน้ำสลัดแบบใส และมีเลมอนมาให้บีบเพิ่มรสชาติด้วยค่ะ

ของหวานจะมี 2 อย่างคือน้ำแข็งไสและไอศครีมชาเขียว เราเลือกเป็น ไอศครีมชาเขียวมาพร้อมโมจิ 2 ลูก ถั่วแดงบด ราดซอสชอคโกแลต 
รสชาติ ไอศครีมชาเขียวเนื้อเนียนหอมชาเขียวใช้ได้ โมจิลูกใหญ่เหนียวหนุบดีแต่แป้งแอบมีกลิ่นแปลกๆเล็กน้อย ถั่วแดงบดรสชาติมาตรฐาน ใครจะสั่งเมนูนี้อาจต้องเผื่อเวลาหน่อยนะคะ เพราะทางร้านจะทำโมจิสดๆเมื่อสั่งค่ะ

อีกสิ่งที่อยากพูดถึงคือการบริการค่ะ พนง.ที่นี่ยิ้มแย้มแจ่มใส่กระตือรือร้นในการทำงาน และให้คำแนะนำได้ดีมาก ทำเอาประทับใจไปตามๆกันค่ะ

สรุปว่าเป็นอีกร้านราเมนอร่อยๆที่แฟนราเมนไม่ควรพลาดเลยล่ะค่ะ








